**TOREK, 5. 5. 2020**

SLO 8 (skupina Ahačič)

Danes nadaljujemo z obravnavo pesmi Kronanje v Zagrebu.

Ogledali si bomo še OBLIKO PESMI in JEZIK v njej.

Zapis v zvezek:

Pesem je **PRIPOVEDNA/EPSKA**.

Vsaka kitica ima dva verza. Tako kitico imenujemo **DVOVRSTIČNA KITICA** ali DVOSTIŠJE ali DVOSTIH.

Preberi razlago pesniških sredstev in naredi zapis v zvezek (lahko v obliki miselnega vzorca, po alinejah …):

Aškerc v prvi kitici uporabi **ALITERACIJO** (Se spomniš: zaporedne besede v verzu se začenjajo na isti soglasnik).

Ravno tako v prvi kitici uporabi **glasovno posnemanje/SLIKANJE** (Se spomniš: z glasovi slika Prešeren vihar, Aškerc tu občutje: veliko o-jev pomeni otožnost, žalost).

***Z****vonovi* ***z****agrebški pojo,  
pojo, da še nikdár tako.*

Prevladuje glas O.

V tretji in četrti kitici uporabi **MISELNI PRESTOP** (Se spomniš: na koncu verza ni ločila, misel se nadaljuje).

Aškerc z rabo **okrasnih pridevnikov** poskrbi, da si lažje prestavljamo Gubčev okras: *na tronu svetlem, živem ognju, stolu zlatem, ognjenosvetlo žezlo.*

V pesmi pesnik uporabi tudi **PONAVLJANJE**. Poišči primer.

Med **LOČILI** prevladujejo klicaji, tri pike, pomišljaji ̶ zakaj? (Bralcu puščajo možnost razmišljanja, izražajo čustva, razpoloženje.)

Za ponovitev si lahko ogledaš še [ta](https://www.youtube.com/watch?v=Mdb_lRnfRSk) posnetek.

Oglej si še kratek film o pesniku Antonu Aškercu in dopolni miselni vzorec.



